Pogosta vprašanja

o praktični uporabi IUU uredbe Združenega kraljestva in EU IUU uredbe

uvoz ribiških proizvodov iz združenega kraljestva v eu

# Kateri organi so zadolženi za izdajo potrdil o ulovu v Združenem kraljestvu?

Služba za izvoz rib (Fish Export Service) je organ za izdajanje potrdil o ulovu v imenu celotnega Združenega kraljestva in pripadajočih ozemelj britanske Krone. ZK IUU Enotni povezovalni organ je kontaktna točka za kakršna koli vprašanja v zvezi s potrdili o ulovu, ki jih je izdalo ZK. Zato se vsa vprašanja naslovijo na njih, na elektronski poštni naslov: [ukiuuslo@marinemanagement.org.uk](mailto:ukiuuslo@marinemanagement.org.uk).

# Kakšno je trenutno stanje glede obvestila države zastave Združenega kraljestva kot tretje države v skladu z 20. členom IUU uredbe? Kje se dobi obvestilo o državi zastave Združenega kraljestva?

Komisija je potrdila prejem uradnega obvestila Združenega kraljestva, v skladu z 20. členom.

Obvestilo je objavljeno na spletni strani MARE: <https://ec.europa.eu/fisheries/cfp/illegal_fishing/info>

Posodobljeni seznam obvestil držav zastave je bil objavljen v *Uradnem listu Evropske unije* 18.1.2021.

Od 1. januarja 2021 je obvestilo za organe države članice naloženo v aplikaciji SMS in trenutno tudi CIRCABC.

Poleg tega je Združeno kraljestvo v zvezi s svojim obvestilom države zastave obvestilo, da morajo upravljavci Združenega kraljestva predložiti potrdila o ulovu v potrditev prek svoje službe za izvoz rib (Fish Exports Service). Če so organi Združenega kraljestva zadovoljni s predstavljenimi informacijami, bo potrjeno potrdilo o ulovu izdelano v elektronski obliki z edinstveno kodo (koda QR) in datumom prevzema, ki se lahko uporabi za namene nadzora pri uvozu v EU.

# Ali obstaja možnost uvoza ribiških proizvodov, ki jih leta 2020 ulovijo plovila pod zastavo Združenega kraljestva, v EU leta 2021?

Ker je prehodno obdobje predvideno s sporazumom o izstopu prenehalo veljati 31. decembra 2020, se IUU uredba uporablja za Združeno kraljestvo kot tretjo državo od 1. januarja 2021. Zato velja samo za morski ulov, ki ga pridobijo plovila Združenega kraljestva od 1. januarja 2021. Posledično vsem proizvodom, ki izvirajo iz ulovov plovil Združenega kraljestva pred tem datumom, ni treba predložiti potrdila o ulovu.

Pristojni organi držav članic EU lahko od zadevnih uvoznikov ali drugih zadevnih gospodarskih subjektov zahtevajo ustrezno dokumentacijo, da ugotovijo, da so bile dejavnosti ulova plovil Združenega kraljestva dejansko izvedene pred 1. januarjem 2021, v skladu z veljavnimi pravili. Zakonitost teh ulovov je treba dokazati z dokumenti, kot so ladijski dnevniki, deklaracije o iztovarjanju itd., države članice pa morajo preprečiti kakršno koli zlorabo.

To ne posega v carinska pravila, ki jih je treba upoštevati od 1.1.2021.

# Kakšna so pravila, ki veljajo za potrdila o ulovu Združenega kraljestva, potrjena leta 2020 in uporabljena za ribe, predelane v tretji državi (v skladu z drugim odstavkom 14. člena IUU EU uredbe), kjer je še vedno količina za izvoz v EU v okviru tega potrdila ulova? Ali se lahko ta potrdila o ulovu Združenega kraljestva uporabljajo tudi za izvoz v EU leta 2021?

Potrdila o ulovu, ki jih je Združeno kraljestvo potrdilo pred 1. januarjem 2021, še naprej veljajo za ribe, ki so bile predelane v tretjih državah pred izvozom v EU.

# Kje lahko najdem seznam pristanišč, določenih za Unijo, ki jih ribiška plovila z zastavo Združenega kraljestva uporabljajo za iztovarjanje ali pretovarjanje ribiških proizvodov in pristaniških storitev?

Seznam določenih pristanišč se nahaja na spletni strani MARE: <https://ec.europa.eu/fisheries/cfp/illegal_fishing/info>

# Ali lahko pričakujemo upravni sporazum z Združenim kraljestvom o digitalizaciji potrdil o ulovu in dokumentov na podlagi 14. člena? Ali se brez takega dogovora lahko uporabljajo samo papirni dokumenti?

Potrdila o ulovu iz Združenega kraljestva (in katere koli druge tretje države) je treba predložiti v skladu z obvestilom države zastave te države. Ustrezne informacije so na voljo v CIRCABC.

Uporaba IT CATCH bo postala obvezna, če/ko bo predlog Komisije (COM (2018) 368, končen) sprejet (s strani Sveta Evropske unije in Evropskega parlamenta) in bo začel veljati. Predlog Komisije bo predvidel tudi možnost neposredne uporabe CATCH s strani upravljavcev in organov tretjih držav, če se tako odločijo. Uporaba bo ostala prostovoljna.

# Ali je pričakovati, da se bo 5 % referenčna vrednost iz 9. člena IUU uredbe povečala zaradi Brexita?

Ne, vrednost 5% se ne bo spremenila zaradi Brexita. 5 % referenčna vrednost je minimalna vrednost, določena z IUU uredbo. Vendar pa lahko države članice določijo višja merila uspešnosti, če je to potrebno za učinkovito odkrivanje primerov IUU ribolova. V tem okviru morajo delovati tudi v skladu z 12. členom Sporazuma o ukrepih države pristanišča FAO (ravni in prednostne naloge za inšpekcijski nadzor).

# Ali so IUU potrdila o ulovu potrebna tudi za plovila iz ozemelj pod suverenostjo Združenega kraljestva (Crown Dependencies), ki iztovarjajo v pristaniščih EU?

Da, potrdila o ulovu so potrebna za ribiške proizvode, ki se iztovarjajo v pristaniščih EU s plovil, ki plujejo pod zastavo držav pod suverenostjo Združenega kraljestva. Ni nobenih izjem od zahteve po predložitvi IUU potrdil o ulovu za proizvode, ki izvirajo s plovil, ki plujejo pod zastavo držav pod suverenostjo Združenega kraljestva.

izvoz ribiških proizvodov iz eu v združeno kraljestvo

# Kaj morajo države članice storiti za izvoz ribiških proizvodov v Združeno kraljestvo?

Več informacij o tem najdete na spletni strani Združenega kraljestva:

<https://www.gov.uk/guidance/import-fish-from-the-eu-from-1-january-2021>

# Do katerih pristanišč Združenega kraljestva imajo dostop ribiška plovila EU od 1. januarja 2021?

Seznam pristanišč, določenih v Združenem kraljestvu, v katerih morajo ribiška plovila tretjih držav iztovarjati, pretovarjati in/ali dostopati do pristaniških storitev, v skladu s 5. členom IUU zakonodaje Združenega kraljestva, je bil 21. decembra 2020 objavljen na spletnem mestu NEAFC: <https://psc.neafc.org/designated-contacts#GBR>. Vse pogodbenice NEAFC, vključno z EU, so o tem prejele uradno obvestilo. Pristanišča na tem seznamu so enaka tistim, ki so določena za namene IUU.

# Kako v primeru rib, ki jih ulovi plovilo tretje države in izvozi v EU, in se te nato ponovno pakirajo ali predelajo v različnih državah članicah EU in se del teh rib ponovno izvozi v Združeno kraljestvo? Ali so države članice EU odgovorne za dokumentacijo v zvezi s prvim in drugim odstavkom 14. Člena IUU zakonodaje Združenega kraljestva? Kje je mogoče najti te dokumente?

IUU zakonodajo Združenega kraljestva zrcali prvi in drugi odstavek 14. člena EU IUU uredbe, Združeno kraljestvo pa je zagotovilo vzorec izjave o predelavi in dokument o skladiščenju.

V zvezi s prvim odstavkom 14. člena IUU uredbe Združenega kraljestva (sklicevanje na dokument o skladiščenju), kjer se ribiški proizvodi skladiščijo pred izvozom iz EU v Združeno kraljestvo, morajo uvozniki predložiti listinske dokaze, ki jih izda pristojni organ države članice EU, kot je zahtevano v skladu s točko b prvega odstavka 14. Člena IUU uredbe. Pristojnim organom Združenega kraljestva je mogoče predložiti listinski dokaz, da ribiški proizvodi niso bili podvrženi drugim operacijam, kot so raztovarjanje, pretovarjanje ali kakšnemu drugemu postopku, razen namenjenemu ohranjanju v dobrem stanju in so ostali pod nadzorom pristojnih organov. Ta je lahko tudi v obliki dokumenta za skladiščenje.

<https://www.gov.uk/guidance/import-fish-from-the-eu-from-1-january-2021>

# Kako v primeru rib, ki jih ulovijo plovila Združenega kraljestva in izvozijo v EU (neposredno iztovarjanje v EU), in se ribe nato ponovno pakirajo ali predelajo v različnih državah članicah EU ter se ta riba ponovno izvozi v Združeno kraljestvo? Ali morajo operaterji EU zagotoviti primerno dokumentacijo v zvezi s prvim in drugim odstavkom 14. člena IUU uredbe?

S 1. januarjem 2021 mora vsa neposredna iztovarjanja plovil Združenega kraljestva v pristaniščih EU spremljati potrdilo o ulovu, ki ga izda Organizacija Združenega kraljestva za upravljanje morja (MMO). Če se proizvodi nato predelajo/skladiščijo v EU in končno ponovno izvozijo v Združeno kraljestvo, to zahteva izjavo o predelavi/dokument, ki je skladen z določbami prvega odstavka 14. člena IUU uredbe, skupaj s kopijo izvirnega potrdila o ulovu.

# Združeno kraljestvo prosi države članice za Prilogo IV in dokument za skladiščenje po zakonodaji Združenega kraljestva. Ali naj vsaka država članica pripravi svoje lastne dokumente?

Uporabi se lahko kateri koli dokument, ki je skladen s predlogo Priloge IV, ki jo zagotovi Združeno kraljestvo (v angleščini).

V zvezi s prvim odstavkom 14. člena IUU zakonodaje Združenega kraljestva (sklicevanje na skladiščenje), kjer se ribiški proizvodi skladiščijo pred izvozom iz EU v Združeno kraljestvo, morajo uvozniki predložiti listinska dokazila, ki jih izda pristojni organ države članice EU, kot zahteva točka b prvega odstavka 14. člena IUU zakonodaje Združenega kraljestva. Pristojnim organom Združenega kraljestva je mogoče predložiti listinski dokaz, da ribiški proizvodi niso bili podvrženi drugim operacijam, kot so raztovarjanje, pretovarjanje ali kakšnemu drugemu postopku, namenjenemu ohranjanju v dobrem stanju in so ostali pod nadzorom pristojnih organov. To je lahko tudi v obliki dokumenta za skladiščenje v formatu, ki ga zagotavlja Združeno kraljestvo, ali v kateri drugi obliki, ki izpolnjuje slednjega.

# Ali Združeno kraljestvo zahteva izjave o predelavi za proizvode, pridobljene iz rib, ki so jih ulovila plovila Združenega kraljestva pred 1. januarjem 2021, ki so bile predelane v EU in nato ponovno izvožene v Združeno kraljestvo leta 2021?

Za ribe, ki so jih plovila Združenega kraljestva ulovila pred 1. januarjem 2021, se pri uvozu v EU ne zahteva potrdilo o ulovu. Pristojni organi držav članic EU lahko od zadevnih uvoznikov ali drugih gospodarskih subjektov zahtevajo ustrezno dokumentacijo, da ugotovijo, ali so bile dejavnosti ulova plovil Združenega kraljestva dejansko opravljene pred 1. januarjem 2021, v skladu z veljavnimi pravili. Zakonitost teh ulovov je treba dokazati z dokumenti, kot so ladijski dnevniki, deklaracije o iztovarjanju itd., države članice pa morajo preprečiti vsakršno zlorabo.

Po informacijah, prejetih od organov Združenega kraljestva, se bo v takem primeru ob uvozu v Združeno kraljestvo zahtevala le izjavo o predelavi. Rubrika za številko potrdila o ulovu mora biti označena z "Ulovljene ribe pred letom 2021". Prav tako ni zahteve po izjavi o predelavi zaradi sklicevanja na "številko zdravstvenega potrdila in datum".

# Ribiški proizvodi pridejo leta 2020 v EU v državo članico 1 s potrdilom o ulovu tretje države in se predelajo v državi članici 1. Proizvodi se nato prepeljejo v državo članico 2, kjer se uskladiščijo. Proizvodi se nato po 1. januarju 2021 izvozijo v Združeno kraljestvo. Ali mora država članica 2 za te proizvode izdati dokument 14(1) ali zadošča, da država članica 1 izda Prilogo IV?

Predložiti je treba tako dokument 14(1), ki ga je potrdila država članica 2, kot dokument 14(2), ki ga je potrdila država članica 1.

# Ali je potrebna izjava o predelavi, ki jo potrdi država članica, kadar ulov prihaja iz plovila države članice in se predela v tej isti državi članici in nato izvozi?

Ne, v tem primeru je potrebno potrdilo o ulovu, vendar brez izjave o predelavi.

# Kadar je iztovarjanje plovila države članice EU porazdeljeno na več tovornjakov za prevoz v Združeno kraljestvo, ali se za vsak tovornjak zahteva posamezno potrdilo o ulovu (s težo dela ulova na vsakem od tovornjakov) ali pa lahko celotno iztovarjanje krije eno potrdilo o ulovu?

Splošno pravilo je eno potrdilo o ulovu na pošiljko.

Če je bil ves ulov, iztovorjen z enega plovila pripisan pošiljki, potem potrdilo o ulovu prikazuje podrobnosti plovila, območje ulova, datum ali datume, vrsto blaga ter skupno težo, tudi če se ta pošiljka porazdeli na več tovornjakov ali zabojnikov. V tem primeru bo razdeljenim pošiljkam priložena kopija potrdila o ulovu.

Če je pošiljki pripisan ulov z več kot enega plovila, bo potrdilo o ulovu vsebovalo podrobnosti o vsakem plovilu, območje ulova, datum ali datume, vrsto blaga in skupno težo vsake vrste ali blaga, ki sestavlja pošiljko.

Če je eno plovilo (vsi ulovi iz enega iztovarjanja) prispevalo k več kot eni pošiljki, bo delež iztovarjanja, uporabljen v vsaki pošiljki prikazan na vsakem potrdilu o ulovu. Potrdilo o ulovu (za vsako pošiljko) prikaže težo vsake vrste in blaga, ki sestavlja to pošiljko.

Če je več plovil (ulov iz vsakega posameznega iztovarjanja) prispevalo k več kot eni pošiljki, bo potrdilo o ulovu (za vsako pošiljko) pokazalo skupno težo vsake vrste in blaga v pošiljki, območje(-a) ulova in datum ali datume za vsako plovilo.

Potrdilo o ulovu, ki zajema vsako pošiljko, je treba predložiti na meji z Združenim kraljestvom.

Eno potrdilo o ulovu mora vključevati samo plovila iz ene države članice EU in biti potrjeno s strani pristojnega organa te države članice.

# Kateri dokumenti so potrebni, če se ribe iz plovila pod zastavo države članice EU iztovorijo v isti državi članici EU in se neposredno pošljejo v Združeno kraljestvo?

Če ribo ulovi ribiško plovilo, ki pluje pod zastavo države članice EU in ulov iztovori v isti državi članici ter se nato izvozi v Združeno kraljestvo, mora država zastave potrditi potrdilo o ulovu za vsako pošiljko.

# Kateri dokumenti so potrebni če se ribe iz plovila pod zastavo države članice EU iztovorijo v isti državi članici EU in se prepeljejo v drugo državo članico EU, kjer se predelajo ali skladiščijo in nato pošljejo v Združeno kraljestvo?

Če ribo iztovori ribiško plovilo z zastavo v državi članici EU, jo prepelje v drugo državo članico EU, kjer se predela ali skladišči, mora država članica zastave izdati potrdilo o ulovu, država(e) članica(e) v kateri(h) se opravi predelava/skladiščenje pa morajo izdati izjavo o predelavi in/ali dokazilo o skladiščenju[[1]](#footnote-1).

# Kateri dokumenti so potrebni, če se ribe pridobljene s plovila pod zastavo tretje države uvozijo v EU, nato predelajo ali skladiščijo v državi članici EU ter nato izvozijo v Združeno kraljestvo?

V tem primeru so bile ribe uvožene v EU s potrdilom o ulovu, v skladu z EU IUU uredbo. Če se te ribe predelajo v državi članici EU in izvozijo v Združeno kraljestvo je potrebna izjava o predelavi ali dokazilo o skladiščenju države članice EU. (Glej tudi odgovor na 15 vprašanje).

# Ali je potreben dokument 14 (1) v primeru če proizvode EU ulovi druga država članica kot država članica izvoznica?

Če je ribiške proizvode ujelo plovilo, ki pluje pod zastavo ene države članice, nato pa jih je pred izvozom v Združeno kraljestvo prevažalo in skladiščilo v drugi državi članici, se pred izvozom v Združeno kraljestvo zahteva dokazilo o skladiščenju od države članice, kjer so bili skladiščeni. To je lahko v obliki prevozne listine ali dokumenta, ki ga ustvari ta država članica, da prikaže informacije v skladu s členom 14(1).

# Ali lahko potrdilo o ponovnem izvozu nadomesti dokument 14(1) v primeru ponovnega izvoza proizvodov v Združeno kraljestvo?

Potrdilo o ponovnem izvozu, v skladu z EU IUU uredbo je namenjeno sledenju količin rib, uvoženih v EU s potrdilom o ulovu in nato ponovno izvoženih. To zagotavlja ustrezno sledljivost v primeru, če takšni proizvodi nato ponovno vstopijo v EU.

Kot tako, potrdilo o ponovnem izvozu iz EU ni namenjeno za zamenjavo z dokumentom, v skladu s členom 14(1) IUU uredbe Združenega kraljestva. Potrdilo o ponovnem izvozu ne vsebuje vseh zahtevanih informacij za izpolnjevanje določb IUU uredbe Združenega kraljestva (člen 14(1), zato se zahteva dokazilo o skladiščenju.

# Izvajalec v EU uvozi ribiške proizvode, ki jih ujamejo plovila pod zastavo tretje države v državo članico A. Uvoženi ribiški proizvodi se nato predelajo v tej državi članici. Izjava o predelavi se predloži organom države članice A v potrditev za namene izvoza pošiljke v Združeno kraljestvo. Proizvodi se nato pošljejo v drugo državo članico B in se tam hranijo v skladišču. Kasneje se iz tega skladišča izvozi v Združeno kraljestvo le del proizvodov zajetih v izjavi o predelavi. Kateri dokumenti so potrebni za določeni izvoz v Združeno kraljestvo?

Pošiljko proizvodov namenjenih v Združeno kraljestvo morajo spremljati (tj. uvoznik iz Združenega kraljestva mora pristojnemu IUU organu Združenega kraljestva predložiti) naslednje dokumente:

* Izvirnik (če je na voljo) ali kopija potrdila o ulovu iz države zastave plovila, ki je ribe ulovilo, ki so predmet predelave in uvoza v državo članico EU A;
* Izvirnik (če je na voljo) ali kopija izjave o predelavi iz države članice A, kjer je potekala predelava;
* Dokument o skladiščenju iz države članice B, kjer so bili proizvodi skladiščeni, ki se nanaša na količino proizvodov, ki se izvažajo v Združeno kraljestvo. V ta namen se lahko predložijo tudi vse druge informacije in dokumenti v skladu s 14(1) IUU zakonodaje Združenega kraljestva.

1. Vsebina teh informacij, ki jih je Združeno kraljestvo posredovalo Komisiji marca 2021, je predmet nadaljnjih dvostranskih razprav med Komisijo in pristojnimi organi Združenega kraljestva. [↑](#footnote-ref-1)